**ОДОБРИЛ:**

**/………………………………../**

**МИНИСТЪР НА ЗЕМЕДЕЛИЕТО**

**ПРОТОКОЛ № ПО-03-10**

**23.05.2023 г., гр. Сливен**

На основание чл. 56м, ал. 1 от ППЗСПЗЗ, Заповед № РД-04-38/19.04.2023 г. на Директора на Областна дирекция „Земеделие“ – гр. Сливен, във връзка с обява за откриване на процедура за провеждане търг с тайно наддаване по реда на чл. 27, ал. 8, изречение второ от ЗСПЗЗ, за продажба на имот частна държавна собственост /незает със сгради и съоръжения, бивша собственост на заличени организации по §12 и §29 от ПЗР на ЗСПЗЗ/, негоден за земеделско ползване и неподлежащ на възстановяване по реда на ЗСПЗЗ, публикувана в електронен вестник „АЛО“ Сливен от 19.04.2023 г. и Заповед № РД-07-26/22.05.2023 г. на Директора на ОД „Земеделие“ – гр. Сливен за определяне състава на тръжната комисия, както следва:

Председател: РР – Главен секретар на ОД „Земеделие“ – гр. Сливен;

Секретар: РК – Правоспособен юрист;

Членове: ПП – Старши експерт в ОД „Земеделие – гр. Сливен;

Резервни членове:

ЮС – Главен експерт в ОД „Земеделие” – гр. Сливен;

СМ – Старши експерт в ОД „Земеделие” – гр. Сливен

се проведе търг с тайно наддаване в административната сграда на Областна дирекция „Земеделие“ – гр. Сливен, с адрес: гр. Сливен, ул. „Генерал Столипин“ № 2, ет. 3, стая 302 в 10:00 ч. на 23.05.2023 г. Председателят на комисия провери присъствието на членовете на Комисията. Пликовете с тръжна документация, описани в Регистър – входящ дневник за открити процедури за провеждане на търг по реда на чл. 27, ал. 8, изречение второ от ЗСПЗЗ, са предадени на тръжната комисия с протокол от 23.05.2023 г. от МК – главен специалист в Дирекция „АПФСДЧР“, ОД ”Земеделие” – гр. Сливен. В указания срок са постъпили 2 /два/ броя пликове с тръжна документация с ненарушена цялост, както следва:

1. **За поземлен имот с идентификатор № 72165.411.699 в землището на гр. Твърдица, общ. Твърдица, област Сливен:**
2. **Заявление за участие с вх.** **№ Тв-1/17.05.2023 г. от 14:45 ч.**

Заявлението е подадено преди изтичане на крайния срок – **19.05.2023 г.** **включително** съгласно Заповед № РД-04-38/19.04.2023 г. на директора на ОД „Земеделие“ – гр. Сливен.

1. **Заявление за участие с вх.** **№ Тв-2/17.05.2023 г. от 14:47 ч.**

Заявлението е подадено преди изтичане на крайния срок – **19.05.2023 г.** **включително** съгласно Заповед № РД-04-38/19.04.2023 г. на директора на ОД „Земеделие“ – гр. Сливен.

Преди да се пристъпи към разглеждане на заявленията за участие, всички членове на комисията подписаха декларация по §1, т.15 от ЗПКОНПИ.

Комисията разгледа постъпилите заявления за участие в обявения търг с тайно наддаване за продажба на имот с идентификатор № 72165.411.699, частна държавна собственост с площ от 10,442 дка по КК на землището на гр. Твърдица, общ. Твърдица, обл. Сливен и начална тръжна цена в размер на 56 271,00 лв., определена съгласно 56ж, ал. 2 от ППЗСПЗЗ, бивша собственост на заличени организации по §12 от ПЗР на ЗСПЗЗ, негоден за земеделско ползване и неподлежащ на възстановяване от ЗСПЗЗ, както следва:

**1.** В плик с вх. № Тв-1/17.05.2023 г., подаден и вписан в 14:45 ч. в регистъра на Областна дирекция „Земеделие“ – гр. Сливен, се констатира следното съдържание: Заявление за участие от МГ, ЕГН \*\*\*\*\*\*\*\*\*\*, с адрес \*\*\*\*\*\*\*\*\*\*, представлявана от пълномощника ПИ, ЕГН \*\*\*\*\*\*\*\*\*\*, с адрес \*\*\*\*\*\*\*\*\*\* ведно към него: 1 бр. приложено пълномощно с рег. № 3304/2023 г., 1 бр. платежно нареждане за внесен депозит с вносна бележка от Търговска Банка, от 17.05.2023 г. със сума в размер на 5627,10 лв., 10% от началната стойност на имота ДПФ, 1 бр. декларация за липса на свързаност с друг кандидат, 1 бр. декларация за информираност и съгласие за обработване на лични данни и 1 бр. копие от Нотариален акт № 186, том. VII, рег. № 16422, дело № 1088 от 2018 г., вписан в СВ гр. Сливен с Вх. № 8994/28.12.2018 г., Дв. вх. Рег. № 8966/28.12.2018 г., Акт. № 58, том. XXIX, дело № 5180/2018 г. Заявлението отговаря на изискванията на чл.56к от ППЗСПЗЗ. Предложената цена от кандидата е в размер на 56 500 лв. /петдесет и шест хиляди и петстотин лева/.

**2.** В плик с вх. № Тв-2/17.05.2023 г., подаден и вписан в 14:47 ч. в регистъра на Областна дирекция „Земеделие“ – гр. Сливен, се констатира следното съдържание: Заявление за участие от ПМ, ЕГН \*\*\*\*\*\*\*\*\*\*, с адрес \*\*\*\*\*\*\*\*\*\* ведно към него: 1 бр. приложено платежно нареждане за внесен депозит с вносна бележка от ОББ, от 17.05.2023 г. със сума в размер на 5627,10 лв., 10% от началната стойност на имота ДПФ, 1 бр. декларация за липса на свързаност с друг кандидат, 1 бр. декларация за информираност и съгласие за обработване на лични данни и 1 бр. копие от Нотариален акт № 74, том. III, рег. № 5087, дело № 398 от 2019 г., вписан в СВ гр. Сливен с Вх. № 4207/11.07.2019 г., Дв. вх. Рег. № 4205/11.07.2019 г., Акт. № 15, том. XV, дело № 2503/2018 г. Заявлението отговаря на изискванията на чл. 56к от ППЗСПЗЗ. Предложената цена от кандидата е в размер на 57 000,00 лв. /петдесет и седем хиляди лева/.

**След като разгледа предложенията по подадените заявления, комисията**

**КЛАСИРА КАНДИДАТИТЕ КАКТО СЛЕДВА:**

1. **За поземлен имот с идентификатор № 72165.411.699 в землище гр. Твърдица, общ. Твърдица, област Сливен, класира както следва:**

**Първо място:**

ПМ, ЕГН \*\*\*\*\*\*\*\*\*\*, с \*\*\*\*\*\*\*\*\*\*, с предложена цена за придобиване право на собственост в размер 57 000,00 лв. /петдесет и седем хиляди лева/.

**Второ място:**

МГ, ЕГН \*\*\*\*\*\*\*\*\*\*, с адрес \*\*\*\*\*\*\*\*\*\*, представлявана от пълномощника ПИ, ЕГН \*\*\*\*\*\*\*\*\*\*, с адрес \*\*\*\*\*\*\*\*\*\*, с предложена цена за придобиване право на собственост в размер 56 500 лв. /петдесет и шест хиляди и петстотин лева/.

На основание чл. 56м, ал. 2 от ППЗСПЗЗ в 7-дневен срок от обявяването на протокола, участниците в търга могат да направят писмени възражения до тръжната комисия.

На основание чл. 56м, ал. 3 от ППЗСПЗЗ, комисията взе единодушно решение председателят на тръжната комисия да представи протокола заедно със заявленията и приложенията към тях за одобряване от министъра на земеделието или от упълномощено от него длъжностно лице, в 3-дневен срок от произнасянето по възраженията в случай, че има такива.

Търгът приключи в 11:00 часа.

Настоящият протокол се състави в три еднообразни екземпляра.

КОМИСИЯ:

Председател:

/РР/

Секретар:

/РК/

и

Член:

/ПП/